Vyhodnotenie pripomienkového konania

Spôsob pripomienkového konania: zjednodušený (od 15. 4. 2005 do 21. 4. 2005)

Zoznam oslovených subjektov: Kancelária prezidenta Slovenskej republiky, podpredseda vlády Slovenskej republiky pre európsku integráciu, ľudské práva a menšiny, ministerstvo dopravy, pôšt a telekomunikácií, ministerstvo financií, ministerstvo hospodárstva, ministerstvo kultúry, ministerstvo obrany, ministerstvo pôdohospodárstva, ministerstvo práce, sociálnych vecí a rodiny, ministerstvo spravodlivosti, ministerstvo školstva, ministerstvo výstavby a regionálneho rozvoja, ministerstvo zahraničných vecí, ministerstvo zdravotníctva, ministerstvo životného prostredia, Štatistický úrad Slovenskej republiky, Úrad geodézie, kartografie a katastra Slovenskej republiky, Úrad vlády Slovenskej republiky, Generálna prokuratúra Slovenskej republiky, Najvyšší súd Slovenskej republiky, Krajský úrad v Prešove, Združenie miest a obcí Slovenska, Mesto Kežmarok, Obec Ľubica

Počet oslovených subjektov: 24

Zaslali do stanoveného termínu: 10

Zaslali po termíne: 7

Vôbec nezaslali: 7 (Kancelária prezidenta Slovenskej republiky, podpredseda vlády Slovenskej republiky pre európsku integráciu, ľudské práva a menšiny, ministerstvo spravodlivosti, Štatistický úrad Slovenskej republiky, Najvyšší súd Slovenskej republiky, Krajský úrad v Prešove, Združenie miest a obcí Slovenska)

Subjekty, ktoré nemali pripomienky: 12 (ministerstvo kultúry, ministerstvo obrany, ministerstvo školstva, ministerstvo výstavby a regionálneho rozvoja, ministerstvo zahraničných vecí, ministerstvo životného prostredia, Úrad vlády Slovenskej republiky, mesto Kežmarok, ministerstvo hospodárstva, ministerstvo pôdohospodárstva, ministerstvo práce, sociálnych vecí a rodiny, ministerstvo zdravotníctva)

Počet vznesených pripomienok: 13
Počet akceptovaných pripomienok: 5
Počet neakceptovaných pripomienok: 8

Rezort	
Časť materiálu	Pripomienka	Typ	Spôsob vybavenia	Dôvod neakceptovania/ poznámka	
ÚGKKSR	príloha uznesenia vlády (po pripomienkovom konaní Rozhodnutie vlády o zmene územia obcí)	V rozhodnutí vlády SR o zmene územia obcí Kežmarok a Ľubica, v časti Popis priebehu novej hranice vymedzujúcej nové územia obcí Kežmarok a Ľubica opraviť z „...po východnej hranici parciel č. 1963/23, 1963/17, 1934/3 k. ú. Ľubica ...“ na „...po východnej hranici parciel č. 1963/23, 1963/17, 1964/3 k. ú. Ľubica...“	Z	A		
GP SR	celý materiál	Navrhovanú úpravu odmietame ako celok s tým, že dňa 15. apríla 2005 podal Generálny prokurátor Slovenskej republiky na Ústavný súd Slovenskej republiky návrh na začatie konania o súlade § 2 ods. 3 až 6 zákona Slovenskej národnej rady č. 369/1990 Zb. o obecnom zriadení v znení neskorších predpisov s Ústavou Slovenskej republiky	Z	N	Pripomienka sa neakceptuje z dôvodu, že ministerstvu vnútra vyplýva zo zákona povinnosť materiál pripraviť a vláde Slovenskej republiky povinnosť vo veci rozhodnúť.	
MF SR	predkladacia správa	Formulácie používané v materiáli nezohľadňujú uskutočnenie fiškálnej decentralizácie od 1. 1. 2005	Z	A		
	doložka finančných, ekonomických, enviromenrálnych vplyvov a vplyvov na zamestnanosť	1. V materiáli sa uvádza, že rozhodnutie o zmene územia bude mať dopad na verejné financie, ale nie je to bližšie špecifikované. V súvislosti s prerozdelením príjmovej základne dotknutých obcí nevznikne finančný dôsledok na rozpočet verejnej správy.	Z	A		
		2. Odporúča vykvantifikovať vplyv výnosu miestnych daní a miestneho poplatku a vplyv podielu na výnos dane z príjmov fyzických osôb z Ľubice na Kežmarok z hľadiska finančných dôsledkov na ich rozpočty	O	N	Neakceptovaná. Ministerstvo financií SR na tomto odporúčaní netrvá.	

Rezort	
Časť materiálu	Pripomienka	Typ	Spôsob vybavenia	Dôvod neakceptovania/ poznámka	
MDPTSR	celý materiál	1. Materiál nespĺňa technické náležitosti. Chýba časť „vlastný materiál“, o ktorú ho treba doplniť.	O	A		
		2. Odporúča doplniť materiál o prílohovú časť, ktorá by obsahovala zoznam relevantných dokumentov o spore mesta Kežmarok a obce Ľubica	O	N	Predložený materiál nerieši spor mesta Kežmarok s obcou Ľubica, ale realizuje úlohu vyplývajúcu zo zákona, t. j. vykonanie zmeny územia obce bez jej súhlasu v prípade, že po rozdelení obcí nedošlo k usporiadaniu 
ich území v súlade s verejným záujmom.	
	obal materiálu	V časti „Podnet“ uviesť: Na základe § 2 ods. 5 a 6 zákona SNR č. 369/1990 Zb. v znení zákona č. 535/2004 Z. z.	O	A		
	návrh uznesenia vlády	Odporúča upraviť podľa „Dohody o usporiadaní majetkoprávnych vzťahov medzi obcou Kežmarok a Ľubica“ zo dňa 22. 1. 1992, t. j. zmenšiť dotknutú časť územia o cca 4,5 ha, zabezpečiť zámenu zvyšných 12 ha a doplatiť obci Ľubica rozdiel za bonitu pôdy.	O	N	Neakceptuje sa z dôvodov, že obidve obce mali dostatok času na vykonanie „dohody“ a ustanovenie novej hranice medzi obcami.	
	predkladacia správa 	Odporúča upraviť podľa „dohody“ z 22. 1. 1992.	O
	N
	Neakceptuje sa z vyššie uvedených dôvodov.	
	doložka finančných, ekonomických, environmentálnych vplyvov a vplyvov na zamestnanosť	V bode 1. doplniť vyčíslenie dopadu na verejné financovanie	O	N	Nebude mať dopad na verejné financovanie	

Rezort	
Časť materiálu	Pripomienka	Typ	Spôsob vybavenia	Dôvod neakceptovania/ poznámka	
Obec Ľubica	celý materiál	Obec namieta protiústavnosť a protizákonnosť celého návrhu na rozhodnutie vlády o územnej zmene a odôvodňuje to nesúhlasom vlády, prezidenta Slovenskej republiky, generálnej prokuratúry a ZMOS s návrhom zákona č. 535/2004 Z. z. a zneužitím legislatívneho procesu na prijatie zákona riešiaceho len prípad jednej obce, hoci zákon má riešiť neurčité množstvo  rovnakých prípadov. Obáva sa, že tento zásah do práv samosprávy vyvolá ďalšie účelové legislatívne procesy, ktoré budú politicky zneužívané. Zvažuje aj uplatnenie návrhu na náhradu škody a prípadné vyvodenie trestno-právnej zodpovednosti voči konkrétnym subjektom.	Z	N	Neakceptuje sa z dôvodov nekonkrétnosti a nesprávneho adresovania. Návrh rozhodnutia vlády o územnej zmene je vypracovaný podľa ustanovení účinného a platného zákona. Návrh zákona č. 535/2004 Z. z. vypracovala a predložila na rokovanie Národnej rady Slovenskej republiky skupina poslancov, a ako sa uvádza v stanovisku obce Ľubica, bez súhlasu vlády Slovenskej republiky. Povinnosť vlády je vykonať ustanovenia platného zákona.	
		Namieta odčleňovanú výmeru územia, ktorá je cca o 4 ha väčšia ako časť územia, ktorá sa mala odčleniť podľa dohody o majetkoprávnom usporiadaní z roku 1992.	O	N	Neakceptuje sa. K plneniu záväzkov z dohody mali obce pristúpiť skôr, ako im to umožňoval zákon o obecnom zriadení pred novelizáciou zákonom č. 535/2004 Z. z. K plneniu dohody mohli obce pristúpiť aj bez vedenia predchádzajúcich súdnych sporov a mohli sa dohodnúť na zámene územia a finančnom vyrovnaní. Záujem obcí o riešenie sporu podľa dohody nemožno predpokladať, nakoľko obec Ľubica nereagovala ani na poslednú výzvu mesta Kežmarok z decembra 2004.	
Vysvetlivky k skratkám v tabuľke:	Z – zásadná 
				O – obyčajná
				A – akceptovaná
				Č – čiastočne akceptovaná
				N – neakceptovaná